उसदे बाद हिंदी काव्य-शास्त्र दे विद्वानें दी परंपरा चली पेई जिसदा रम्भ कृपाराम कोला मन्नेआ जंदा ऐ। एह् परंपरा अज्ज तक चलदी आवा करदी ऐ। काव्य-शास्त्र दी इस लम्मी परंपरा च शामल होने आले विद्वानें बारी-बारी जां कुतै-कुतै इक दुए दे सैह्‌जोगी बनियै काव्य शास्त्र दे विशाल बूटे गी अपनियें- अपनियें रचनें दे पानी कन्ने सींचेआ जिस कन्ने अज्ज एह् बूटा इक विशाल छायादार रुक्ख बनी गेदा ऐ जिस दियां ठंडिया छामा च अज्ज भारत दिया दूइयैं भाशां बी अपने-अपने साहित्य शास्त्र दियें रचनें आस्ते समग्री ते प्रोरणा हासल करै करदियां न।